
Προς το Προεδρείο της Βουλής των Ελλήνων
Αθήνα 3/11//2026
ΑΝΑΦΟΡΑ
Για την κ. Υπουργό Εργασίας και Κοινωνικής Ασφάλισης
Θέμα: «¨Παγωμένοι¨ οι μισθοί των εργαζομένων στα ΚΤΕΛ από το 2009»
Ο Βουλευτής Α' Θεσσαλονίκης του ΣΥΡΙΖΑ-ΠΣ Χ. Γιαννούλης καταθέτει προς την κ. Υπουργό Εργασίας και Κοινωνικής Ασφάλισης το από 3/11/2026 δημοσίευμα της ηλεκτρονικής εφημερίδας Typosthes σχετικά με το αίτημα των εργαζομένων στα αστικά και υπεραστικά ΚΤΕΛ να υπογραφεί νέα κλαδική Συλλογική Σύμβαση Εργασίας. Παράλληλα η Ομοσπονδία Συνδικάτων Μεταφορών Ελλάδας (ΟΣΜΕ).ζητά ενιαία ρύθμιση των όρων αμοιβής και εργασίας για το σύνολο του προσωπικού στα ΚΤΕΛ της χώρας, καθώς και αυξήσεις στους μισθούς και διασφάλιση των θέσεων εργασίας. Σύμφωνα με την ΟΣΜΕ οι εργοδοτικές οργανώσεις των αστικών και υπεραστικών ΚΤΕΛ (ΠΟΑΣ και ΠΟΑΥΣ) δεν ανταποκρίθηκαν στην πρόσκλησή της για απευθείας διαπραγματεύσεις με αποτέλεσμα η διαδικασία να μεταφερθεί στον ΟΜΕΔ, όπου παρέμεινε σε εκκρεμότητα για περίπου έναν χρόνο.
Επειδή οι μισθοί των εργαζομένων παραμένουν «παγωμένοι» από το 2009, ο Βουλευτής καταθέτει το επισυναπτόμενο δημοσίευμα με σκοπό, όπως γίνουν δεκτά τα αιτήματα των εργαζομένων.
Παρακαλούμε για την απάντηση σας
Ο καταθέτων Βουλευτής
Χρήστος Γιαννούλης

